Promisiuni de cetățenie română pentru ruși, în schimbul a mii de euro. Doi bărbați au fost condamnați în R. Moldova
Doi bărbați care le-au spus mai multor cetățeni ruși că au influență asupra funcționarilor de la Consulatul României din Odesa și de la Autoritatea Națională pentru Cetățenie din București au fost condamnați în lipsă în Republica Moldova pentru trafic de influență și sunt dați în urmărire. Ei ar fi cerut câte 15.000 de euro de adult și 7.000 de euro de copil pentru a facilita dobândirea cetățeniei române.